Lejligheden ligger i et roligt kvarter, men kun et par minutters gang til flere billige og gode spisesteder samt et par øl- og vinbarer. Vi fik en varm velkomst af Ginevras mor, som havde stillet kold hvidvin og snacks frem til os - en virkelig dejlig måde at starte ferien på efter en lang og varm rejse.
Lejligheden er stor og er fint udstyret med forskelligt køkkengrej, så det er muligt at lave mad selv. Der er også en lille terrasse, hvor man kan sidde om eftermiddagen og nyde solen.
Vær obs på affaldssorteringen - vi blev lidt forvirret af skiltningen, da systemet er anderledes end hos os, men det lykkedes dog.
Et virkeligt fund - kan kun anbefale denne lejlighed og ikke mindst værterne :-)